Referat af bestyrelsesmøde

tirsdag den 4. OKT 2016 kl. 18.00 i klubhuset.

**Dagsorden:**

**​**Pkt. 1: Godkendelse af referat​ af BE-mødet den 13. SEP,

Pkt. 2: Referat af diverse møder med Slagelse Kommune vedr. Projekt EL-cykel,

Pkt. 3: Referat af AFSLUTNINGSTUREN den 02. OKT. (John A., John H., Bente, Offersen),

Pkt. 4: Oplæg til foredrag i NOV.

Tilbud om gratis foredrag vedr. bestigelse af Kilimanjaro ved Svend Worm, som er medlem af SCRM,

            Orientering kan ses på hjemmesiden www.lwbirds.dk,

           Lad os diskutere, om dette er et emne, der kan være interesse for,

Pkt. 5: Første "kig" på 2017, Generalforsamling i JAN 2017,

Pkt. 6: Evt. Øvrige indlæg.

**Referat:**

Ad pkt. 1: I.a.b.

Ad pkt. 2: Formanden refererede fra diverse møder ved Slagelse Kommune vedr. den indgåede aftale om El-cykelprojekt.

 SCRM har p.t. fået råderet over én EL-cykel, som er indkøbt og stillet til rådighed for SCRM, så længe aftalen er aktiv.

 Det er planen, at kronisk syge, som er udskrevet fra diverse behandlingscentre skal gives lejlighed til at påbegynde træning på El-cykel. SCRM har tilsagn fra tre medlemmer, Freddy Nielsen, Svend Jacobsen og Britt Balshøj, om at være guider og hjælpere for de, som ønsker at deltage i projektet.

 Der har d.d. været afholdt pressemøde med henblik på at promovere projektet for borgere i Slagelse Kommune. Det er planen, at alle borgere, med lyst til at forsøge sig på EL-cykel, skal have lejlighed til at deltage.

 Tirsdag den 11. OKT kl. 13.00 – 15.00 er der åbent hus ved Alliancehaven, hvor Fri Bike Shop stiller et antal EL-cykler til rådighed for borgere, som måtte have lyst til en prøvetur. SCRM deltager med Formanden, Freddy Nielsen, Svend Jacobsen og evt. Britt Balshøj. Alle medlemmer er velkomne.

 Det er Slagelse Kommunes og SCRM ønske, at en del af de som deltager i opstarten af projektet på sigt melder sig ind i SCRM, og bliver medlemmer i klubben – og dermed en del af klubbens kommende EL-træning. Indledningsvis har disse mulighed for at deltage uden at betale kontingent. Efter generalforsamlingen i januar vil der blive stillet krav om medlemskab, - evt. med et reduceret kontingent

Ad pkt. 3: Bestyrelsen refererede fra afslutningsturen med efterfølgende PØLSER ad libitum. Det havde været en fin tur rundt i området – i to hold – og efterfølgende blev alle mætte af pølser m.v.!!

Ad pkt. 4: Formanden orienterede om et tilbud om et foredrag fra et medlem, som har besteget Kilimanjaro. De fremmødte medlemmer havde forskellige holdninger til emnet, og web-master lægger derfor en holdningsmåling på hjemmesiden.

Herefter afgør bestyrelsen, om der er stemning for foredraget.

Ad pkt. 5: Formanden opfordrede til at medlemmerne hjælper til med at anbefale emner til afløsning til bestyrelsen i forbindelse med generalforsamlingen i januar 2017.

 Bestyrelsen anser det for nødvendigt med afløsning på et antal bestyrelsesposter.

Ad pkt. 6: I.a.b.

Referent

Ib P. Jensen